

**СЛУЖБЕНИ ГЛАСНИК**

**ОПШТИНЕ БАТОЧИНА**

|  |  |
| --- | --- |
| **БАТОЧИНА**  30.12.2024. године | **ГОДИНА 2024.**  БРОЈ 33. |

**ОПШТИНСКО ВЕЋЕ ОПШТИНЕ БАТОЧИНА**

На основу члана 8. став. 3. Правилника о суфинансирању пројеката за остваривање јавног интереса у области јавног информисања („Службени гласник Републике Србије“, бр. 6/24), у складу са Одлуком о расписивању Конкурса за суфинансирање пројеката производње медијских садржаја у области јавног информисања у 2024. години, бр. 020-367/24-III, од 28. марта 2024. године, и Решењем о расподели средстава за суфинансирање пројеката производње медијских садржаја бр. 020-744/24-III од 3. јула 2024. године, које је донело Општинско веће општине Баточина, на основу члана 60. Пословника о раду Општинског већа општине Баточина („Сл.гласник општине Баточина“, бр. 33/21), на седници одржаној дана 30. децембра 2024. године, донело је:

**О Д Л У К У**

**о продужавању рока реализације пројекта**

1. **ПРОДУЖАВА СЕ** рок за реализацију пројеката производње медијског садржаја из области јавног информисања и то пројекта: „Јутарњи журнал“ предлагача „ММ Променада 2010“ доо и пројекта „Баточином кроз културу и спорт“ предлагача удружење „Патриотски блок Србије“, **до 31. марта 2025. године**.
2. Овом Одлуком овлашћује се председник општине Баточина да са предлагачима пројекта из става I Одлуке, односно корисницима средстава по основу уговора о суфинансирању пројекта производње медијских садржаја из области јавног информисања: 401-163/24 – III од 12. јула 2024. године и 401-165/24 – III од 17. јула 2024. године, **закључи анексе уговора** о суфинансирању пројекта производње медијских садржаја из области јавног информисања, којим ће се за рок реализације пројеката одредити 31. март 2025.године.
3. Ова Одлука ступа на снагу наредног дана од дана објављивања у „Службеном гласнику општине Баточина“ и објавиће се на званичној интернет страници општине Баточина [www.sobatocina.org.rs](http://www.sobatocina.org.rs)

**О б р а з л о ж е њ е**

Правни основ за доношење ове одлуке јесу одредбе 8. став. 3. Правилника о суфинансирању пројеката за остваривање јавног интереса у области јавног информисања, који прописује да рок за реализацију пројекта може бити продужен одлуком органа који је расписао конкурс у случају наступања оправданих околности..

Општинско веће општине Баточина расписало је 28. марта 2024. године, Конкурс за суфинасирање пројеката роизводње медисјких садржаја из области јавног информисања у 2024. години, заведен под бројем 020-367/24-III, док је поновљени јавни позив за учешће у раду стручне Комисије расписан 13. маја 2024. године.

По окончаном Конкурсу, Општинско веће општине Баточина, решењем бр. 020-639/24-III од 10. јуна 2024. године, именовало је Комисију за оцену пројеката у области јавног информисања, која је спровела поступак оцењивања поднетих пројеката и истовремено Општинском већу општине Баточина упутила Предлог о расподели средстава за суфинансирање пројеката производње медијских садржаја из области јавног информисања у 2024. години, заведен под бројем: 020-696/24-III од 26. јуна 2024. године.

Комисија је подржала пројекте : „Мој живот са...“предлагача Удружење **„**Локално организовање**“, „**Јутарњи журнал“ предлагача „MM Променада 2010“доои **„**Баточином кроз културу и спорт удружење **„**Патриотски блок Србије“.

На основу горе наведеног предлога Комисије, Општинско веће општине Баточина је донело решење бр. 020-744/24-III од 3. јула 2024. године, којим је расподелило средства поменутим предлагачима пројеката и то удружењу **„**Локално организовање**“**...“ 2.400.000,00 динара, „MM Променада 2010“ доо 1.000.000,00 динара и удружење **„**Патриотски блок Србије“ износ од 600.000,00 динара.

Након овога са предлагачима су закључени уговори о суфинансирању пројекта производње медијских садржаја у којима су предвиђени рокови за реализацију уговора, и то је код предлагача пројекта, тј. корисника средстава „MM Променада 2010“ доо и удружење **„**Патриотски блок Србије“, 31. децембар 2024.године.

Код предлагача пројекта удружењу **„**Локално организовање**“,** рок за реализацију уговора је 3. јул 2025. године.

Ради економичнијег и ефикаснијег коришћења финансијских средстава општине Баточина, приступило се доношењу ове одлуке, којом су у складу са чланом 8. став 3. Правилника о суфинансирању пројеката за остваривање јавног интереса у области јавног информисања, продужени рокови реализације пројеката из става I главног дела Одлуке .

**ОПШТИНСКО ВЕЋЕ ОПШТИНЕ БАТОЧИНА**

**Број: 020-1212/24-III од 30. децембра 2024. године**

**По овлашћењу председника**

**Општинског већа**

**општине Баточина бр.020-1211/24-III**

**ЗАМЕНИК**

**РЕДСЕДНИКА ОПШТИНЕ**

**Саша Савић**

На основу члана 7. Одлуке о комуналном уређењу општине Баточина ( „Сл.гласник општине Баточина“ бр. 23/18), члана 5. Одлуке о одржавању чистоће на површинама јавне наменена територији општине Баточина(„Сл.гласник општине Баточина“, бр.13/22), Одлуке о усклађивању пословања Јавног предузећа „Лепеница Баточина“ из Баточине са Законом о јавном предузећу („Сл. гласник општине Баточина“, бр. 19/17 – пречишћен текст и 33/17) и члана 60. Пословника о раду Општинског већа општине Баточина („Службени гласник општине Баточина“, бр.33/21), Општинско веће општине Баточина, на седници одржаној дана 30.12.2024. године, донело је:

**П Р О Г Р А М**

**ГОДИШЊЕГ ОДРЖАВАЊА ПОВРШИНА ЈАВНЕ НАМЕНЕ И КОМУНАЛНЕ ИНФРАСТРУКТУРЕ ЗА 2025. ГОДИНУ**

1. **УВОД**

Овим програмом се дефинишу локације зелених површина, улица, тротоара, тргова и других јавних површина које ће се одржавати током 2025. године, као и динамика одржавања истих, али и други послови који су поверени ЈП „Лепеници Баточина“ из Баточине на основу додељeних искључивих права.

1. **ПОСЛОВИ ОДРЖАВАЊА ПОВРШИНА ЈАВНЕ НАМЕНЕ И КОМУНАЛНЕ ИНФРАСТРУКТУРЕ**

Редовно одржавање зелених и јавних површина и других објеката комуналне инфраструктуре подразумева:

* Редовно чишћење и одржавање улица, тротоaра, јавних изелених површина;
* Кошење и одржавање зелених површина;
* Одржавање фонтане на градском тргу „Карађорђев трг“;
* Сечење и крчење шибља и растиња поред путева;
* Одржавање и чишћење кишне канализације, као и пражњење канализационе линије;
* Одржавање и чишћење одводних канала и дренажа, укључујући и деблокирање одвода за одвођење атмосферских и површинских вода са површина јавне намене;
* Садња и одржавање цвећа и садница, окопавање, одржавање и орезивање дрвећа и живе ограде;
* Чишћење смећа поред контејнера и са дивљих депонија;
* Прање улица;
* Крпљење ударних рупа;
* Набавка, уградња и репарација вертикалне сигнализацијена територији општине Баточина;
* Обележавање хоризонталне сигнализације на територији општине Баточина.

***2.1ЧИШЋЕЊЕ И ОДРЖАВАЊЕЈАВНИХ И ЗЕЛЕНИХ ПОВРШИНА***

Услуге редовног чишћења улица, тротоара, јавних и зелених површина обављају се на следећим локацијама:

* Градски трг – „Карађорђев трг“, који се чисти свакодневно, површине 3.946m2;
* улица Краља Петра I, која се чисти свакодневно, од раскрснице са државним путем 1б реда бр. 24 Крагујевац, коридор 10, кроз насељено место Баточина до улице Цара Лазара, површине 4.614m2;
* улица Његошева, која се чисти свакодневно, површине 505m2;
* улица Доситеја Обрадовића, која се чисти свакодневно, површине 575m2;
* улица Краља Милана Обреновића (од градског трга до прве раскрснице), која се чисти једном недељно, површине 546m2;
* улица Николе Пашића до раскрснице са улицом Гаврила Принципа, која се чисти једном недељно, површине 274m2;
* улица Светозара Марковића (од улице Краља Петра I до раскрснице са улицом Гаврила Принципа), која се чисти једном недељно, површине 480m2;
* улица Војводе Путника, која се чисти једном недељно, површине 2000m2;
* улица Цара Душана, која се чисти једном недељно, површине до 2000m2;
* двориште и за зграде општине Баточина, које се чисти једном недељно, површине 1304m2;
* улица Кнеза Милоша Обреновића (од Дома здравља до „Грах“-а), која се чисти једном у две недеље, површине 600m2;
* улица Хајдук Вељкова, која се чисти једном месечно, површине 570m2;
* парк иза цркве, који се одржава једном месечно, површине 630m2;

*Табела 1.*

|  |  |  |  |
| --- | --- | --- | --- |
| РБ | Укупна површина у m2 | Динамика чишћења | Површина у m2 |
| 1. | 9.640,00 | дневно | **293,216,67**=(9.640х365)/12 |
| 2. | 6.604,00 | једном недељно | **28.617,33**=(6.604х52)/12 |
| 3. | 600,00 | једном у две недеље | **1.300,00**=(600х26)/12 |
| 4. | 1.200,00 | једном месечно | **1.200,00** |
| **УКУПНА МЕСЕЧНА ПОВРШИНА** (**у** m2) | | | **324.334,00** |

У периодима када не може да се изврши чишћење наведених површина због снега и леда, потребно је извршити услугу чишћења снега и леда са тротоара и др. јавних површина, лопатама.

Услуге сечења, односно вађења стабала вршиће се по одобрењу Одељења надлежног за комуналне послове, на основу мишљења Комисије за заштиту и очување јавних зелених површина за потребе стручне оцене оправданости предузимања мера у погледу сече и вађења стабала.

***2.2 РЕДОВНО ОДРЖАВАЊЕ И КОШЕЊЕ ЗЕЛЕНИХ ПОВРШИНА***

Услуге редовног одржавања и кошења зелених површина обављају се на следећим локацијама:

* градски трг - „Карађорђев трг“, једном у две недеље у летњој сезони, површине 759,50m2;
* мали трг (испред „Милунчета»), једном у две недеље, површине 260,00m2;
* зелени појас у улици Краља Петра I, једном у две недеље, површине 120,00m2;
* парк код цркве у Баточини, једном у две недеље, површине 1.200,00m2;
* парк у насељу „Доњамала“, једном месечно, површине 4.500,00m2;
* парк у насељу „Криваја“,једном месечно, површине3.315,00m2;
* парк поред Лепенице, једном месечно, површине150,00m2;
* парк у потесу „Урвина“, једном месечно, површине550,00m2;
* парк у насељу „Лозница“, једном месечно, површине 200,00m2;
* двориште иза зграде општине Баточина, једном месечно, површине 300,00m2;
* разделна острва у ул. Кнеза Милоша Обреновића, од Дома здравља до „Грах-а“, једном месечно, површине 350,00m2;
* банкина реке Лепенице (трим стазе), по 50м са обе стране моста, једном месечно, површине 900,00m2;
* ул. Хајдук Вељкова, два пута годишње, површине 120,00m2.

*Табела 2.*

|  |  |  |  |
| --- | --- | --- | --- |
| РБ | Укупна површина у m2 | Динамика кошења | Површина у m2 |
| 1. | 2.339,50 | једном у две недеље | **4.971,44**=(2.339,50х17)/8мес |
| 2. | 10.265,00 | једном месечно | **10.265,00** |
| 3. | 120,00 | два пута годишње | **30,00**=(120х2)/8мес |
| **УКУПНА МЕСЕЧНА ПОВРШИНА** (**у** m2) | | | **15.266,44** |

***2.3 ОДРЖАВАЊЕ ФОНТАНЕ***

Услуга одржавања фонтане на градском тргу „Карађорђев трг**“** у Баточини подразумева пражњење воде из фонтане једном недељно, чишћење фонтане и филтера, прање и поновно пуњење фонтане, уз употребу хлорних таблета и других средстава за дезинфекцију фонтане.

**Услуге редовног кошења и одржавања фонтане се неће пружати у зимском периоду, односно у временском интервалу од 01. јануара до 01. марта и у интервалу од 01. новембра до 31. децембра.**

***2.4 СЕЧЕЊЕ И КРЧЕЊЕ ШИБЉА И РАСТИЊА ПОРЕД ПУТЕВА***

Послови сечења и крчења шибља и растиња поред путева обављаће се сукцесивно, по потреби, са циљем обезбеђивања прегледности и безбедности саобраћаја за све учеснике, на путним правцима којима управља општина Баточина, по налогу Одељења за комуналне делатности, инвестиције и јавне набавке (у даљем тексту: Одељење) или члана Општинског већа општине Баточина задужен за област комуналне делатности (у даљем тексту: овлашћено лице).

Навдени послови обављаће се машински тарупом, као и ручно, у зависности од ситуације на терену.

* 1. ***ОДРЖАВАЊЕ И ЧИШЋЕЊЕ КИШНЕ КАНАЛИЗАЦИЈЕ, КАО И ПРАЖЊЕЊЕ ФЕКАЛНЕ КАНАЛИЗАЦИЈЕ***

Одржавање фекалне канализације обухвата пражњење колектора фекалне канализације на локацијама које одреди Одељење или овлашћено лице, а на којима се укаже потреба за пружањем предметне услуге.

Одржавање кишне канализацијеподразумева чишћење шахти и колектора кишне канализације, као и одржавање и чишћење одводних канала и дренажу, укључујућии деблокирање одвода за одвођење атмосферских и површинских вода са површина јавне намене на локацијама које дефинише и за које налог издаје Одељење или овлашћено лице, а на којима се укаже потреба за пружање предметне услуге.

* 1. ***ОДРЖАВАЊЕ И ЧИШЋЕЊЕ ОДВОДНИХ КАНАЛА И ДРЕНАЖА***

Одржавање и чишћење одводних канала и дренажа, укључујући постављање бетонских цеви и деблокирање одвода за одвођење атмосферских и површинских вода са површина јавне намене, обавља се по налогу Одељења или овлашћеног лица, када се укаже потреба за пружањем предметне услуге.

Оперативним планом за одбрану од поплава за водотокове II реда на територији општине Баточина за 2025. годину биће обухваћени послови уређења и одржавања водотокова другог реда, тако да исти нису обухваћени овим Програмом.

* 1. ***САДЊА И ОДРЖАВАЊЕ ЦВЕЋА И САДНИЦА***

Садња и одржавање цвећа на укупној површини од око 300m2 на зеленим и јавним површинама обухвата уређене површине градског трга „Карађорђев трг“, малог трга, двориште иза зграде општине Баточина, зелени појас у улици Краља Петра I, од раскрснице са улицом Светозара Марковића до моста на Лепеници, са обе стране улице, разделна острва у улици Кнеза Милоша Обреновића, од Дома здравља до предузећа „Грах“, као и у великим и малим жардињерама на поменутим локацијама.

Орезивање живе ограде врши се на градском тргу „Карађорђев трг“, по потреби, на основу налога Одељења или овлашћеног лица.

Садња и одржавање дрвореда, које обухвата заливање, окопавање и орезивање, врши се на „Карађорђевом тргу“, малом тргу, у улици Краља Петра I, у ул. Његошевој, испред Дома здравља, у парку код цркве, у парку у насељу „Лозница“ и на другим локацијама, сукцесивно, по потреби, на основу налога Одељења или овлашћеног лица.

* 1. ***УРЕЂЕЊЕ И УКЛАЊАЊЕ ДИВЉИХ ДЕПОНИЈА***

Програмом коришћења средстава буџетског фонда за заштиту животне средине за 2025. годину биће обухваћени послови на уређењу и уклањању дивљих депонија на територији општине Баточина.

* 1. ***ПРАЊЕ УЛИЦА***

Прање улица подразумева прање улица „шмрком под притиском“ са сакупљањем и одвожењем наталожене нечистоће са опраних површина у улицама Краља Петра I, Његошевој, Доситеја Обрадовића, Краља Милана Обреновића, Николе Пашића, Кнеза Милоша Обреновића и Хајдук Вељковој, по налогу овлашћеног лица.

***2.10 КРПЉЕЊЕ УДАРНИХ РУПА***

Радови на обнављању хабајућег површинског слоја обухватају крпљење ударних рупа са претходним опсецањем ивица, утоваром и одвозом шута, емулзирањем и израдом асфалта, просечне дебљине 6-10cm, са ваљањем, сукцесивно, по потреби, на територији општине Баточина, на основу налога начелника Општинске управе.

***2.11 ВЕРТИКАЛНА И ХОРИЗОНАТАЛНА СИГНАЛИЗАЦИЈА***

Радови на одржавању и постављању путне саобраћајне сигнализације обухватају обележавање коловоза белом бојом рефлектујућих особина, са претходним чишћењем и одмашћивањем коловоза, размеравањем и фарбањем подужних линија, пешачких прелаза и осталих ознака на коловозу, као и набавку, испоруку и уградњу саобраћајних знакова на постојећим или новим стубовима прописаних дужина.

Радови ће се обављати сукцесивно, по потреби, на територији општине Баточина, на основу налога члана Општинског већа општине Баточина задужен за област комуналне делатности, уз помоћ стручних служби Општинске управе.

***2.12 НАСИПАЊЕ ЛОКАЛНИХ И НЕКАТЕГОРИСАНИХ ПУТЕВА И ДРУГИХ ЈАВНИХ ПОВРШИНА СТРУГАНОМ АСФАЛТНОМ МАСОМ***

Пружање услуге насипања локалних и некатегорисаних путева и других јавних површина струганом асфалтном масом, спроводи се на читавој територији општине Баточина, на локацијама опредељеним Одлуком председника општине о приоритетним јавним површинама.

Појединачне налоге за пружање услуге из претходног става издаваће помоћник председника општине, сукцесивно, по потреби, током 2025. године.

1. **НАДЗОР И КОНТРОЛА**

Надзор и контролу пружених услуга, изузев услуга насипања јавних површина струганом асфалтном масом (физички надзор, контрола квалитета обављених послова, контрола фактура, усаглашеност радних листа са издатим налозима и сл.), као и издавање налога за пружање услуга у складу са овим Програмом, вршиће члан Општинског већа општине Баточина задужен за област комуналне делатности, уз помоћ стручних служби Општинске управе.

Лице задужено за контролу извршене услуге насипања локалних и некатегорисаних путева и других јавних површина струганом асфалтном масом (контролу рачуна, радних листа, количине уграђеног материјала, комуникацију са јавним предузећем и др.) биће службеник кога одреди начелник Општинске управе.

Помоћник председника општине је у обавези да до 31. марта текуће године, Општинском већу достави Извештај о реализацији услуге насипања локалних и некатегорисаних путева и других јавних површина струганом асфалтном масом, који садржи евиденцију укупне количине стругане асфалтне масе која је запримљена и утрошена за насипање улица и путева и других јавних површина у претходној години.

1. **МЕЂУСОБНА ПРАВА И ОБАВЕЗЕ**

Поступање по овом Програму ближе ће се дефинисати појединачним уговорима (Уговор о поверавању комуналних послова на одржавању површина јавне намене и објеката комуналне инфраструктуре на територији општине Баточина за 2025. годину, Уговор о крпљењу ударних рупа, Уговор о постављању вертикалне и обележавању хоризонталне сигнализације, Уговор о пружању услуге насипања јавнних површина струганом асфалтном масом), који ће се закључивати између Општинке управе и ЈП „Лепеница Баточина“ Баточина.

1. **СТУПАЊЕ НА СНАГУ**

Овај програм ступа на снагу наредног дана од дана објављивања у „Сл.гласнику општине Баточина“.

**ОПШТИНСКО ВЕЋЕ ОПШТИНЕ БАТОЧИНА**

**Број: 020-1213/24-III од 30.12.2024. године**

**По овлашћењу председника**

**Општинског већа**

**општине Баточина бр.020-1211/24-III**

**ЗАМЕНИК**

**ПРЕДСЕДНИКА ОПШТИНЕ**

**Саша Савић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

На основу члана 121. и 138. став 1. и 2. Закона о спорту („Службени гласник РС“, бр. 10/2016), члана 31. Правилника о одобравању и финансирању програма којима се задовољавају потребе и интереси грађана у области спорта у општини Баточина („Службени гласник општине Баточина“, бр. 6/21 – пречишћен текст) и члана 60. Пословника о раду Општинског већа општине Баточина („Службени гласник општине Баточина“, бр. 33/21), на Предлог Комисије за оцену годишњих и посебних програма, односно пројеката којим се задовољавају потребе и интереси грађана у области спорта број: 020-1205/2024-III од 25.12.2024. године, Општинско веће општине Баточина, на седници одржаној дана 30.12.2024. године, донело је:

**РЕШЕЊЕ**

**о одобравању и финансирању програма којим се задовољавају потребе и интереси грађана у области спорта у општини Баточина у 2025. години**

1. Одобравају се и расподељују средства из буџета општине Баточина у укупном износу од 13.000.000,00 динара за финансирање годишњих програма организација/удружења, којима се задовољавају потребе и интереси грађана у области спорта у општини Баточина у 2025. години, и то до износа у табеларном приказу:

|  |  |  |
| --- | --- | --- |
| **Редни**  **број** | **Назив спортске организације/удружења** | **Висина новчаних средстава за финансирање годишњих програма** |
| **1.** | Спортски савез општине Баточина | 2.599.740,00 динара |
| **2.** | Фудбалски клуб „Слога“ Милатовац | 333.300,00 динара |
| **3.** | Фудбалски клуб „Бадњевац“ Бадњевац | 266.640,00 динара |
| **4.** | Фудбалски клуб „ЖСК“ Жировница | 799.920,00 динара |
| **5.** | Општински фудбалски савез Баточина | 2.599.740,00 динара |
| **6.** | Карате клуб „Баточина“ Баточина | 167.150,00 динара |
| **7.** | Одбојкашко спортско удружење „СЛОГА 2016“ Баточина | 1.033.230,00 динара |
| **8.** | Спортско удружење „Соколићи“ Баточина | 80.492,00 динара |
| **9.** | Шаховски клуб „Стражевица“ Баточина | 199.980,00 динара |
| **10.** | Кошаркашки клуб „Слога“ Баточина | 1.886.478,00 динара |
| **11.** | Удружење спортских риболоваца „Лепеница 2018“ Баточина | 299.970,00 динара |
| **12.** | Фудбалско спортско удружење „Слога Бат 1924“ Баточина | 2.599.740,00 динара |
| **13.** | Спортско удружење „Буди фит 2018“ Баточина | 133.620,00 динара |

1. Са носиоцима програма из става 1. овог Решења, којима су одобрена средства, председник општине Баточина закључује уговор, односно анекс уговора о реализовању програма, који је основ за исплату средстава и праћење реализације финансираног програма.

Ако се носилац програма не одазове позиву за закључење уговора у року од осам дана од дана пријема позива, сматраће се да је одустао од предлога програма.

Ако је носиоцу програма додељен мањи износ новчаних средстава од траженог, носилац програма је обавезан да, пре закључења уговора о реализовању програма, усклади финансијски план програма са висином додељених средстава и да достави Општинском већу допуну, односно измену предложеног програма усаглашену са висином додељених средстава или доказ да је обезбедио додатна средства за реализацију програма, а у противном ће се сматрати да је одустао од закључења уговора.

1. Пренос одобрених средстава из става 1. овог Решења преноси се носиоцу програма у складу са уговором и Одлуком о буџету општине Баточина за 2025. годину („Сл. гласник општине Баточина“, бр. 31/24) на разделу 4, глава 4.01, Општинска управа, функција 810, програм 14 - Развој спорта и омладине ПА 0001 – Подршка локалним спортским организацијама, удружењима и савезима, апропријација 104, економска класификација 481 – Дотације невладиним организацијама.
2. Носиоци програма у обавези су да Општинском већу, на његов захтев, као и у року који је предвиђен Правилником о одобравању и финансирању програма којима се задовољавају потребе и интереси грађана у области спорта у општини Баточина и уговором о реализовању програма, а најмање једном годишње, достави, на прописаном обрасцу, извештај са потребном документацијом о остваривању програма или делова програма и коришћењу средстава буџета општине Баточина.
3. Носиоци програма који су користили буџетска средства за спорт у 2024. години, а нису доставили годишњи извештај о утрошку истих, не могу користити одобрена средства за 2025. годину и потписати уговор о реализацији програма за текућу годину све док не испуне обавезе из претходне године, односно не поднесу извештај уз пратећу документацију.
4. О реализацији овог решења стараће се Одељење за изворне приходе, финансије, друштвене делатности и локалну пореску администрацију Општинске управе општине Баточина.
5. Ово Решење је коначно и против њега се може водити управни спор с тим да предмет управног спора не може бити износ додељених средстава по основу годишњих програма.
6. Носиоцима програма доставити појединачно решење.
7. Ово Решење објавити у „Службеном гласнику општине Баточина“ и на званичној интернет презентацији општине Баточина.

**Образложењ**е

Правни основ за доношење овог решења садржан је у oдредбама члана 121. и 138. став 1. и 2. Закона о спорту и члана 31. Правилника о одобравању и финансирању програма којима се задовољавају потребе и интереси грађана у области спорта у општини Баточина (у даљем тексту: Правилник), којима је прописано да Општинско веће доноси коначну одлуку о одобравању или неодобравању програма и одређењу висине средстава за реализацију програма на основу предлога Комисије и да о одобрењу годишњих и посебних програма Општинско веће одлучује појединачним решењем.

Ради оцене годишњих и посебних програма председник општине је образовао Комисију за оцену годишњих и посебних програма, односно пројеката којима се задовољавају потребе и интереси грађана у оласти спорта (у даљем тексту: Комисија за оцену годишњих и посебних програма), која се састоји од председника и четири члана од којих је један члан представник Спортског савеза општине Баточина.

Kомисија за оцену годишњих и посебних програма је Општинском већу доставила Предлог o одобрењу и финансирању програма којима се задовољавају потребе и интереси грађана у области спорта у општини Баточина у 2025. години број: 020-1205/2024-III од 25.12.2024. године.

Наведеним Предлогом се предлаже да за потребе финансирања спорта у општини Баточина буду финансирани програми у области такмичарског спорта, савеза и осталих облика удруживања, у укупном износу од 13.000.000,00 динара из буџета општине Баточина за 2025. годину, а који се расподељује организацијама и удружењима у области спорта означених у ставу 1. овог решења.

Разлог за доношење овог решења садржан је у потреби реализације обавезе утврђене законом и Правилником да Општинско веће донесе акт о одобравању програма и одређењу висине средстава за реализацију програма у области спорта у 2025. години, које је Комисија за оцену годишњих и посебних програма предложила за финансирање.

На основу предлога Комисије за оцену годишњих и посебних програма, сходно одредбама Правилника, Општинско веће општине Баточина одлучило је као у диспозитиву решења.

**ОПШТИНСКО ВЕЋЕ ОПШТИНЕ БАТОЧИНА**

**Број: 020-1214/24-III од 30.12.2024. године**

**По овлашћењу председника**

**Општинског већа**

**општине Баточина бр.020-1211/24-III**

**ЗАМЕНИК**

**ПРЕДСЕДНИКА ОПШТИНЕ**

**Саша Савић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

На основу члана 64. Статута општине Баточина („Службени гласник општине Баточина“, бр. 9/19), члана 7. став 1. Правилника о поступку и начину решавања захтева грађана и мерилима за одређивање новчане накнаде за штету коју проузрокују напуштене животиње („Службени гласник општине Баточина“, бр. 28/17) и члана 60. Пословника о раду Општинског већа општине Баточина („Сл. гласник општине Баточина“, бр. 33/21), Општинско веће општине Баточина, на седници одржаној дана 30.12.2024. године, донело је:

**РЕШЕЊЕ**

**о другој измени Решења о образовању Комисије за утврђивање основаности захтева и висини накнаде штете коју проузрокују напуштене животиње**

**Члан 1.**

У Решењу о образовању Комисије за утврђивање основаности захтева и висини накнаде штете коју проузрокују напуштене животиње („Сл. гласник општине Баточина“, бр. 28/17 и 24/23), у члану 6. став 1. мења се и гласи:

„Комисија ради у следећем саставу:

1. Бојана Васић, дипл. правница, председница,
2. Дарко Игњатовић, саветник у области пољопривреде, заменик председнице,
3. Ана Аничић, докторка – спец. опште медицине, чланица,
4. Лазар Живадиновић, дипл. економиста, члан,
5. Миљана Глигоријевић, дипл. правница, чланица.“

**Члан 2.**

Ово Решење објавити у „Службеном гласнику општине Баточина”.

**ОПШТИНСКО ВЕЋЕ ОПШТИНЕ БАТОЧИНА**

**Број: 020-1215/24- III од 30.12.2024. године**

**По овлашћењу председника**

**Општинског већа**

**општине Баточина бр.020-1211/24-III**

**ЗАМЕНИК**

**ПРЕДСЕДНИКА ОПШТИНЕ**

**Саша Савић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

На основу члана 14. Споразума о уступању обављања послова правобранилаштва између општине Баточина и општине Рача бр. 020-488/21-II од 30.06.2021. године и члана 60. став 5. Пословника о раду Општинског већа општине Баточина („Сл. гласник општине Баточина“, бр. 33/21), Општинско веће општине Баточина, на седници одржаној дана 30.12.2024. године, донело је:

**ЗАКЉУЧАК**

**о усвајању Извештаја о раду Општинског правобраниоца**

1. Усваја се Извештај о раду в.д. Општинског правобраниоца општине Рача, заведен под бр. 020-1208/24-III од 27.12.2024. године.
2. Овај Закључак објавити у „Службеном гласнику општине Баточина“.

**ОПШТИНСКО ВЕЋЕ ОПШТИНЕ БАТОЧИНА**

**Број: 020-1208/24-III од 30.12.2024. године**

**По овлашћењу председника**

**Општинског већа**

**општине Баточина бр.020-1211/24-III**

**ЗАМЕНИК**

**ПРЕДСЕДНИКА ОПШТИНЕ**

**Саша Савић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

На основу члана 64. став 1. тачка 22) Статута општине Баточина („Службени гласник општине Баточина“, бр. 9/19) и члана 60. став 5. Пословника о раду Општинског већа општине Баточина („Сл. гласник општине Баточина“, бр. 33/21), Општинско веће општине Баточина, на седници одржаној дана 30.12.2024. године, донело је:

**ЗАКЉУЧАК**

**о утврђивању да Бадњи дан 6. јануар 2025. године, буде нерадан дан**

1. Утврђује се да је Бадњи дан 6. јануар 2025. године, за запослене православне вероисповести нерадан дан.
2. Обавезује се начленица Општинске управе општине Баточина да обезбеди непрекидно обављање делатности, чија природа захтева непрекидан рад и да запосленима, који раде 6. јануара 2025. године, обезбеди права која припадају запосленима за рад на дан празника који је нерадни дан.
3. Овај Закључак објавити у „Службеном гласнику општине Баточина“.

**ОПШТИНСКО ВЕЋЕ ОПШТИНЕ БАТОЧИНА**

**Број: 020-1216/24-III од 30.12.2024. године**

**По овлашћењу председника**

**Општинског већа**

**општине Баточина бр.020-1211/24-III**

**ЗАМЕНИК**

**ПРЕДСЕДНИКА ОПШТИНЕ**

**Саша Савић**

**САДРЖАЈ:**

**ОПШТИНСКО ВЕЋЕ**

1. Одлука о продужавању рока реализације пројекта................................................................1
2. Програм годишњег одржавања површина јавне намене и комуналне инфраструктуре за 2025. годину...............................................................................................................................3
3. Решење о одобравању и финансирању програма којим се задовољавају потребе и интереси грађана у области спорта у општини Баточина у 2025. години.........................................................................................................................................7
4. Решење о другој измени Решења о образовању Комисије за утврђивање основаности захтева и висини накнаде штете коју проузрокују напуштене животиње........................ 10
5. Закључак о усвајању Извештаја о раду Општинског правобраниоца ...............................10
6. Закључак о утврђивању да Бадњи дан 6. јануар 2025. године, буде нерадан дан.............11

**\_\_\_\_\_\_\_\_\_\_\_\_\_\_\_\_\_\_**

**Издавач: Скупштина општине Баточина**

**Уредник: секретарка Тања Вукојевић**